open-index/open-wikipedia-markdown huggingface dataset:
Mohamed Salleh Ismael

Allahyarham Tun Dato' Seri **Mohamed Salleh bin Ismael** (7 Julai 1917 – 31 Januari 1973) ialah Ketua Polis Negara Malaysia yang kedua dari 29 Mac 1966 hingga 31 Januari 1973. Beliau merupakan anak Melayu pertama menjawat jawatan tertinggi di dalam Pasukan Polis.  Usaha gigih beliau telah melahirkan 'Sistem Salleh', di samping Pasukan Kadet Polis dan Pasukan Sukarelawan Polis. Beliau meninggal dunia pada 31 Januari 1973.

Sebelum beliau menjadi Ketua Polis Negara, antara jawatan yang pernah disandang :  
* Menjadi Setiausaha Polis Persekutuan kepada Pesuruhjaya Polis pada 31 Ogos 1957 
* Timbalan Pesuruhjaya Polis pada 1 April 1961 - 31 Mac 1962 
* Pengarah Hal Ehwal Polis pada 1 April 1962 - 12 Julai 1962 
* Pesuruhjaya Polis Persekutuan Tanah Melayu pada 13 Julai 1962 - 8 Februari 1966 
* Ketua Polis Negara pada 29 Mac 1966 - 31 Januari 1973

## Pautan luar
* http://www.rmp.gov.my/rmp03/salleh.htm
Orang Kanaq

**Orang Kanaq** merupakan salah satu dari suku yang membentuk kaum Orang Asli di Malaysia. Mereka tergolong di dalam kumpulan Melayu Proto iaitu salah satu dari tiga kumpulan utama kaum Orang Asli.

Orang Kanaq merupakan suku kaum Orang Asli Di Malaysia yang paling sedikit jumlahnya. Bahasa pertuturan mereka seakan bahasa Melayu dengan lenggok bahasa yang agak kasar.

## Sejarah

Suatu ketika dahulu, Orang Kanaq adalah sebahagian dari kaum Orang Laut yang tinggal di dalam sampan panjang serta hidup secara nomad di permukaan laut, pulau, persisiran pantai dan kuala sungai. Walau bagaimanapun, kini mereka sudah tinggal di kawasan darat Semenanjung Malaysia serta memiliki kawasan perkampungan mereka sendiri.

Meskipun Orang Kanaq pada asalnya adalah sebahagian dari kaum Orang Laut, namun kini kerajaan Malaysia telah mengkategorikan suku mereka sebagai sebahagian dari kaum Orang Asli.

## Kawasan penempatan, cara hidup

Orang Kanaq kini menetap di Kampung Sungai Selangi, Mawai, daerah Kota Tinggi, Johor. Kampung berkenaan telah menerima bekalan elektrik selama 24 jam. Selain itu kemudahan air paip, jalan tar, surau dan tadika turut disediakan.

Punca pendapatan tetap Orang Kanaq adalah melalui hasil kelapa sawit yang dilaksanakan oleh FELCRA. Kini, ada di antara mereka yang telah memiliki motorsikal dan peralatan elektrik di rumah masing-masing.

Atas kesedaran mengenai betapa pentingnya ilmu pengetahuan, golongan ibubapa dari suku Orang Kanaq telah mula menghantar anak-anak mereka bersekolah di Sekolah Kebangsaan Mawai.

Kini, kesemua ahli suku Orang Kanaq telah menganut agama Islam. Malahan, perkahwinan campur di antara Orang Kanaq dengan masyarakat luar juga sudah menjadi satu kebiasaan.

## Orang Kanaq Dan Orang Sengkanak

Orang Kanaq berkemungkinan besar mempunyai hubungan sebudaya dengan suku Sengkanak yang tinggal di Pulau Daik, sebuah pulau kecil yang terletak di Kepulauan Riau, Indonesia.

## Rujukan
March

Dalam konteks bidang geopolitik Eropah zaman pertengarah, sesebuah kerajaan atau negara boleh mempunyai wilayah **pinggiran** (,  dedua turunan Proto-Jerman **marko* seakar Latin *margo* "pinggir") seperti zon penampan yang didirikan kubu demi pertahanan daripada serangan pihak jiran. Keluasan lazimnya lebih kurang sama dengan kaunti tetapi diutamakan lebih tinggi dengan pemimpin bangsawan (*marquis* atau *[[margrave]]*– setaraf temenggung di alam Melayu) berbanding kaunti baisa yang dipimpin seorang *[[count]]*. 

Semasa zaman kerajaan Islam Andalusiyah, Kekhalifahan Qurtubah mendirikan tiga "perbatasan" ( *thaghr*   *thughūr* ) utama: 

* **Perbatasan Hulu** ( *Ath-Thaghr al-Aʿlā*), ibukota: Sarakustah
* **Perbatasan Tengah** ( *Ath-Thaghr al-Awsaṭ*) merangkumi wilayah lembah Ebro antara pesisiran Laut Rum dan sesungai Douro dan Tajo, ibukota: Tulaitilah dan Madinah Salim
* **Perbatasan Hilir** ( *Ath-Thaghr al-Adnā*) di pesisir barat semenanjung termasuk Usbunah, ibukota: Mardah dan Batalyus

Raja Charlemagne sendiri mendirikan kawasan pinggiran Hispanica (, , ) sebagai perbentengan mempertahankan empayar baginda daripada kemaraan tentera Islam Andalusiyah dari Perbatasan Hulu mereka.

Gambaran keberbahayaan kawasan pinggiran di mana* [[writ]]* raja tidak dapat berkuasa, berbeza dengan keadaan di dewan atau istananya, telah dibayangkan oleh puisi, *[[Beowulf]]*, berkenaan dengan sekeping tanah paya di tepi tasik yang dikuasai oleh raksasa Grendel: "*the fell and fen his fastness was, the march his haunt*" yang lebih kurang berbunyi "bukit dan tanah paya kubunya, march itu tempat tumpuannya".

Suku kata *mark* dalam nama "Denmark" memelihara kata seasal Nor Kunonya *merki* ("sempadan") atau *mörk* ("hutan kecil", "hutan") sehingga hari ini.

## Rujukan
Orang Seletar

**Orang Seletar** merupakan satu daripada 18 suku yang membentuk kaum Orang Asli di Malaysia. Mereka tergolong dalam kumpulan Melayu Proto iaitu satu daripada 3 kumpulan utama kaum Orang Asli. Mereka bertutur Bahasa Orang Seletar.

## Sejarah

Suatu ketika dahulu, Orang Seletar ialah sebahagian daripada kaum Orang Laut yang tinggal di dalam sampan panjang serta hidup secara nomad di permukaan laut, pulau, persisiran pantai dan kuala sungai. Walau bagaimanapun, kini mereka sudah tinggal di kawasan darat Semenanjung Malaysia serta memiliki kawasan perkampungan mereka sendiri.

Meskipun Orang Seletar pada asalnya ialah sebahagian daripada kaum Orang Laut, namun kini kerajaan Malaysia telah mengkategorikan suku mereka sebagai sebahagian daripada kaum Orang Asli.

## Kawasan penempatan dan cara hidup

Secara tradisinya, Orang Seletar bergantung kepada hasil laut. Keadaan ini menyebabkan mereka sering hidup berpindah-randah. Walau bagaimanapun, perubahan dalam sosio ekonomi telah merubah cara hidup mereka.

Orang Seletar kini tinggal di kawasan penempatan yang lebih teratur di selatan negeri Johor seperti Kampung Bakar Batu, Johor Bahru. Mereka mengamalkan kepercayaan animisme tetapi ada antara mereka yang telah menganut agama Islam.

Ada antara mereka yang sudah bekerja di kilang perindustrian. Mereka juga kini menangkap ikan menggunakan peralatan moden. Malahan, ada di kalangan mereka yang mengusahakan kedai makanan laut.

## Rujukan

* Jabatan Hal Ehwal Orang Asli
Hisham I dari Cordoba

**Hisham I** atau **Hisham Al-Reda** () ialah Amir Cordoba daripada keturunan Bani Ummaiyyah yang memerintah dari tahun 788 sehingga tahun 796 M di Al-Andalus (Semenanjung Iberia).

Hisham dilahirkan di Cordoba. Beliau ialah anak pertama Abdul Rahman I dan isterinya, **Halul** dan mempunyai seorang adik tiri bernama Suleiman. Beliau membina banyak masjid dan berjaya menyiapkan pembinaan Mezquita.  Pada tahun 893 M beliau melancarkan kempen besar-besaran terhadap Kerajaan Asturias dan Negeri Toulouse. 

## Penilaian
Hisham wafat pada tahun 796 M selepas memerintah selama 8 tahun. Beliau baru berusia 40 tahun pada ketika itu. Dirinya lebih dikenali sebagai penjelmaan semula Khalifah Umar bin Abdul Aziz, begitu taat dalam beragama. Beliau hidup dengan begitu sederhana dan amat menjauhi kehidupan mewah dan mengejar duniawi. Beliau sangatlah takutkan Allah dan dikenali dengan seorang yg sangat adil dan berpengaruh.
Al-Hakam I dari Cordoba

**Al-Hakam Ibn Hisham Ibn [[Abdul Rahman I]]** () ialah Amir Cordoba daripada keturunan Bani Ummaiyyah dari tahun 796 M sehingga tahun 822 M di Al-Andalus (Semenanjung Iberia). 

Semasa pemerintahannya, beliau berjaya menumpaskan pemberontakan yang diketuai oleh pemimpin-pemimpin agama di sebuah kawasan luar bandar yang diberi nama *al-Ribad* di bahagian selatan Sungai Guadalquivir.  Beliau menghukum penduduk-penduduk di situ dengan memerintahkan mereka keluar daripada kawasan itu dengan kapal. Mereka tiba di Iskandariah dan menguasai kota itu sehinggalah pada tahun 827 M apabila mereka sekali lagi diusir. Mereka belayar ke Crete, dan di situ mereka mengasaskan sebuah kerajaan sehinggalah Byzantine berjaya menawan Crete pada tahun 961 M.

## Pautan luar
* Biografi
Atlantis

**Atlantis** (Yunani kuno: , "Pulau Atlas") adalah nama pulau legenda yang pertama kali disebut dan digambarkan oleh ahli falsafah Yunani Purba Plato dalam dialognya Timaeus dan Critias.

Menurut Plato, pulau Atlantis yang terletak "melepasi tiang Hercules", merupakan kuasa marin yang menakluk sebahagian besar Eropah Barat dan Afrika. Tidak lama selepas gagal menakluk Athens, Atlantis tenggelam di bawah ombak "dalam bencana satu hari dan satu malam" akibat malapetaka semulajadi yang berlaku 9,000 tahun sebelum zaman Plato.

Oleh kerana kisah ini hanya diceritakan oleh Plato, Atlantis kemungkinannya satu mitos yang direkanya bagi menyokong teori politiknya yang berdasarkan fakta sejarah. Sesetengah sarjana berpendapat Plato bertujuan menceritakan sejarah sebenar. Sungguhpun tujuan penceritaan Atlantis jelas bagi kebanyakan sarjana, mereka tidak sependapat sama ada atau banyak mana gambaran Plato berasaskan fakta sejarah. Sesetengah sarjana mendakwa Plato mengambil pengajaran daripada kejadian silam seperti letupan Thera  atau perang Trojan, sementara yang lain menegaskan bahawa dia mengambil inspirasi dari kejadian semasa seperti kemusnahan Helike pada 373 SM atau kegagalan Athenian menjajah Sicily pada tahun 415–413 SM.

Kemungkinan wujudnya Atlantis dibincangkan secara aktif dalam budaya klasik kuno, tetapi biasanya ia ditolak dan kadang kala dipersendakan. Walaupun tidak diketahui semasa Zaman Pertengahan, kisah Atlantis dijumpai kembali oleh golongan humanis pada permulaan zaman moden. Gambaran Plato memberi inspirasi kepada beberapa penulis Renaisans bagi menghasilkan hasil kerja utopia, seperti Francis Bacon's "New Atlantis". Atlantis kini menjadi sumber inspirasi penulisan moden, daripada cereka sains kepada buku komik dan wayang. 

Kononnya, Atlantis merupakan sebuah pulau bertamadun yang wujud sebelum Mesir dan China. Ia dikatakan wujud pada sekitar 9000 tahun sebelum Plato dilahirkan. Manusia-manusia di Atlantis hidup aman damai dari sebarang bencana. 

Mitos menyatakan pulau Atlantis telah lenyap dari muka bumi. Walau bagaimanapun, sesetengah ahli sarjana berpendapat bahawa pulau Atlantis pernah wujud. Mereka berpendapat bahawa pulau Atlantis mungkin tenggelam di bahagian Asia, kerana sejarah yang pernah diceritakan oleh Plato mengatakan bahawa Atlantis adalah sebuah pulau yang kaya dengan bijih timah dan emas, selain penduduknya menanam tanaman seperti nenas dan pisang, yang kebanyakkannya berada di bahagian Asia.

## Rujukan
Mswati III

**Mswati III** (diputerakan dengan nama **Putera Makhosetive** pada 19 April 1968) ialah Raja Eswatini (atau dalam bahasa siSwati, *[[Ngwenyama|Ingwenyama]]*), dan ketua Kerabat Diraja Swazi. Baginda menggantikan paduka ayahandanya Raja Sobhuza II yang telah mangkat. Raja Mswati diputerakan di Manzini, dan merupakan anakanda tunggal bondanya Ntombi Tfwala. Putera Makhosetive dimahkotakan sebagai Mswati III, Ingwenyama dan Raja Swaziland pada 25 April 1986 pada umur 18 tahun, dan menjadi raja termuda di dunia ketika itu. Bersama ibunya Ntombi, kini Bonda Ratu (*[[Ndlovukati|Indlovukazi]]*), baginda memerintah sebagai seorang raja mutlak. Raja Mswati III dikenali kerana mengamalkan poligami (walaupun sekurang-kurangnya dua isteri ditentukan oleh negara) dan ketika ini memiliki 15 permaisuri.

## Kehidupan awal
Baginda merupakan anakanda kedua dari 67 putera dari Raja Sobhuza II, dan anak tunggal bagi Ntombi Tfwala, juga dikenali sebagai *Inkosikati* LaTfwala, salah seorang isteri muda Raja. Baginda diputerakan di Hospital Raleigh Fitkin Memorial, hanya empat bulan sebelum Swaziland mendapat kemerdekaan daripada United Kingdom, dan selepas baginda dan bondanya berangkat balik dari hospital, Duli-duli Yang Maha Mulia bersemayam di kediaman Raja Sobhuza di Etjeni berhampiran Istana Masundwini. Nama keputeraannya ialah Putera Makhosetive (Raja Negeri).

## Rujukan
Osteoglossidae

**Osteoglossidae** ialah keluarga ikan air tawar besar, yang merangkumi arowana dan kelisa. Keluarga ini mengandungi dua sub keluarga, Arapaiminae dan Osteoglossinae, dengan kesemua lima genus hidup.

Osteoglossid adalah are teleost dasar yang berasal dari suatu waktu ketika zaman Batu Kapur, dan ditempatkan dalam aktinopterigiid order Osteoglossiformes. Seperti yang ditakrifkan secara tradisi, keluarga ini merangkumi beberapa spesies yang masih ada dari Amerika Selatan, satu dari Afrika, dua dari Asia, dan dua dari Australia.

## Pengelasan
Keluarga ini mengandungi dua subkeluarga, Heterotidinae dan Osteoglossinae, semuanya kecuali dua daripada sepuluh spesies yang wujud adalah ahli yang kedua. Spesiesnya diberi dengan satu atau lebih nama umum.

Keluarga **Osteoglossidae**
*Subfkeluarga Heterotidinae 
**Genus *[[Arapaima]]*
*** Arapaima atau pirarucu, *[[Arapaima gigas]]* (Cuvier, 1829) 
**Genus *Heterotis*
*** African arowana, *[[Heterotis niloticus]]* (Cuvier, 1829) 
*Subkeluarga Osteoglossinae
**Genus *[[Osteoglossum]]* (Cuvier, 1829)
*** Silver arowana, *[[Osteoglossum bicirrhosum]]* (Cuvier, 1829) 
*** Black arowana, *[[Osteoglossum ferreirai]]* Kanazawa, 1966 
**Genus *[[Scleropages]]*
*** Red-tailed golden arowana *[[Scleropages aureus]]*  (Pouyad, Sudarto & Teugels, 2003) 
*** Green arowana atau *gold crossback arowana*, *[[Scleropages formosus]]* (Schlegel & Müller, 1844) 
*** Gulf saratoga, *red saratoga* atau *northern spotted barramundi*, *[[Scleropages jardinii]]* ‡ (Saville-Kent, 1892)
*** Red arowana, *super red arowana*, atau *chili red arowana*, *[[Scleropages legendrei]]*  (Pouyad, Sudarto & Teugels, 2003) 
*** Saratoga, *silver saratoga* atau *spotted barramundi*, *[[Scleropages leichardti]]* ‡ Günther, 1864
*** Silver Asian arowana, *[[Scleropages macrocephalus]]*  (Pouyad, Sudarto & Teugels, 2003) 

‡ Spesies ini salah satu daripada dua kadangkala dikenali sebagai *Australian arowana* atau *Australian bonytongue*.

Satu kajian genetik menunjukkan bahawa keturunan yang membawa kepada arapaima dan kelisa Afrika mencapah kira-kira 220 jutaan tahun dahulu, semasa Triasik Akhir; keturunan membawa kepada kelisa perak dan biru gelap Amerika Selatan mencapah kira-kira 170 jutaan tahun dahulu, semasa Jurasik Tengah.  Manakala keturunan kelisa Australia mencapah membawa kepada kelisa Asia kira-kira 140 juta tahun dahulu, semasa Batu Kapur Awal.

## Rujukan
Pierre Amine Gemayel

**Pierre Amine Gemayel** (24 September 1972 – 21 November 2006) (Bahasa Arab: ) dikenali sebagai **Pierre Gemayel Jr**, **Pierre Amine** atau hanya **Pierre Gemayel**; merupakan seorang Kristian-ahli politik Lebanon di Kataeb Party, lebih dikenali sebagai Phalange. Beliau berkhidmat sebagai Menteri Industri semasa beliau dibunuh. 

Gemayel adalah anak bekas presiden Amine Gemayel, anak saudara bakal presiden bekas Bachir Gemayel dan cucu lelaki pengasas Kataeb Party pengasas, Pierre Gemayel, selepas beliau terpilih.

Keluarganya telah lama terbabit dalam politik rakyat Lebanon . Gemayel dididik dalam undang-undang Beirut dan Paris, dan kehidupannya di sebuah syarikat dalam Beirut. Kemudian beliau mengambil alih aktiviti ayahnya Amina Gemayel.

Beliau berkahwin dengan Patricia Daif. Beliau mula terbabit dalam politik pada tahun 2000, semasa beliau dipilih ke parlimen di daerah Metn . 

Beliau menyertai ayahnya dalam Qornet Shehwan Gathering. Beliau terlibat dalam gerakan pembangkang anti Syria dan berusaha mempengaruhi kerajaan Lebanon. Beliau menentang Presiden Emile Lahoud dan terlibat dalam Revolusi Pokok Cedar selepas pembunuhan bekas Perdana Menteri Rafik Hariri. 

Pada Julai 2005, beliau dipilih sebagai Menteri Perindustrian dalam kerajaan Perdana Menteri Fouad Siniora.

## Pembunuhannya
Pada 21 November 2006, sehari sebelum Lebanon menyambut Hari Kemerdekaan, penembak melepaskan tembakan pada Gemayel selepas melanggar keretanya di Jdeideh pinggir Beirut. Beliau segera dikejarkan ke hospital berdekatan, di mana beliau disahkan mati.

Saad Hariri, ketua majoriti Parlimen Lebanon dan ketua Arus Elektrik untuk Masa Depan pergerakan politik, telah dituduh oleh Syria mengarahkan pembunuhan Gemayel. Kerajaan Syria telah menyangkal sebarang pembabitan Syria dan mengutuk pembunuhan. 

Dr Samir Geagea, pemimpin Pasukan Bersenjata Lebanon, menggesa Presiden Lahoud untuk meletakkan jawatan kerana menuduh Syria mengarahkanpembunuhan tersebut. 

Perdana Menteri British Tony Blair dan Rumah Putih juga mengutuk pembunuhan kerana ia sebagai "tindakan keganasan".
Beirut

**Beirut** (**** *Bayrūt*) merupakan ibu negara, bandar raya terbesar dan pelabuhan laut utama Lubnan. Orang Perancis memanggilnya "Beyrouth". Bandar raya ini berpenduduk 1.5 juta rakyat di bandar, dan 2.1 juta rakyat di sekitar metropolitan.

Beirut adalah pusat komersil serantau dan diberi gelaran sebagai "Paris Timur Tengah" disebabkan persekitaran kosmopolitan yang wujud dalam kota itu sebelum meletusnya Perang Saudara Lubnan.

Sebelum Israel mengebom pada Julai 2006 dan pembunuhan bekas Perdana Menteri Rafic Hariri tahun 2005, Beirut telah membina semula bandar-bandar yang ketinggalan dan bersedia menganjurkan Francophone Games tahun 2009.
Beirut merupakan calon Sukan Olimpik 2024 musim panas. Projek Sannine Zenith akan membuat Lubnan mampu mengajurkan acara sukan terbesar di rantau teluk itu.

Bangsa-Bangsa Bersatu untuk Asia Barat (ESCWA) beribu pejabat di Downtown Beirut. Manakala Pertubuhan Buruh Antarabangsa (ILO) dan UNESCO (Bangsa-Bangsa Bersatu Bagi Berpendidikan, Organisasi Saintifik dan Kebudayaan) mempunyai ibu pejabat serantau di Beirut bagi menjaga Dunia Arab.

Penerbangan Arab Air juga beribu pejabat di Beirut.

Beirut telah diletakkan bandar raya ke-10 dunia oleh majalah *Travel and Leisure* bagi tahun 2006.

## Penamaan
Nama bahasa Arab kota ini datang daripada perkataan bahasa Phoenicia *Bêrūt*, *Berot* atau *Birut* ( ) diakar daripada  bermaksud "perigi" (bandingkan dengan kata seasal ia dalam ) yakni muka air tanah yang menjadi sumber air utama kawasan tersebut. Nama ini pertama kali muncul dalam artifak bertulisan pepaku abad ke-15 SM yang merupakan perutusan dari Raja Ammunira yang memerintah kota tersebut kepada  atau  di Mesir serta perutusan dari Rib-Hadda raja Byblos.

## Sejarah

### Zaman tamadun awal
Pada 140 SM, bandar raya Beirut dimusnahkan oleh Diodotus Tryphon ketika berperang dengan Antiochus VII Sidetes bagi merebut takhta Seleucid.

Kajian arkeologi tahun 1994 mendapati terdapat jalan-jalan purba di Souk Tawile yang berkait dengan zaman Hellenistic.

Duit syiling bagi Berytus memaparkan gambar ketua Tyche, dewi nasib dan seekor dolfin serta sauh. Lambang ini telah dibawa naik sehingga awal Aldus Manutius dalam abad Ke-15 Venice.

### Zaman moden
Pada 4 Ogos 2020, Beirut digegarkan daengan beberapa letupan yang menyebabkan ratusan orang maut dan ribuan cedera. Ratusan ribu terpaksa dipindahkan akibat kemusnahan di kawasan persisir bandar.

## Geografi

### Iklim dan suhu
Kota Beirut berklim Mediterranean (Köppen: Csa) yang dipengaruhi bayu laut ditiup ke pesisiran kota dari arah barat sebelah siang dan arah terbalik sebelah malam.

Turunan hujan tahunan disukat sebanyak is , di mana hujan turun paling banyak dari bulan-bulan Oktober hingga April.

## Rujukan

## Pautan luar

* Laman web rasmi kota 
* Laman web rasmi pemerintah kota  (dalam bahasa Arab)
* Beirut City Guide
Hanamichi Sakuragi

**Hanamichi Sakuragi** ialah watak utama bagi siri anime Slam Dunk dan pemain bola keranjang bagi pasukan Sekolah Menengah Tinggi Shohoku. Dia sangat menyukai Haroko iaitu adik kepada ketua pasukan bola keranjang. Dia bermusuhan dengan ahli sepasukannya Rokawa Kaede.tapi dia mencuba untuk menjadi pemain hebat dengan melawan ryonan di latih tanding,hanamichi bermain bagus tapi shohoku kalah 87-86.sejak saat itu ia berjanji untuk menjadi pemain hebat,shohoku kedatangan pemain baru bernama ryota myagi.pemain hebat tetapihanamichi sempat bermusuhan.setelah hanamichi tahu rytota suka dengan ayako(asisten anzai)hanamichi langsung menceritakan bahwa ia suka dengan haruko(adik dari takenori akagi).Saat berlatih shohoku diganngu hisasi mitsui.ia adalah pemain bola keranjang tetapi posisi nya digantikan ryota.Jadi,mitsui ingin membalas dendam kepada ryota,dibantu tetsuo(petarung jalanan)ia menghajar ryota dan lainya,tapi kaede dan hanamichi langsung beraksi dan hanamichi dibantu oleh tim samseng nya menghajar tetsuo dengan habis.Lalu Kogure menceritakan kembali tentang karir Hisashi Mitsui di SMP
Wii

**Wii** merupakan konsol permainan video generasi ketujuh daripada Nintendo. Konsol ini merupakan pesaing kepada Xbox 360 daripada Microsoft and PlayStation 3 daripada Sony. Wii yang sebelum ini dikenali dengan nama kod projek **Revolution**, merupakan pengganti Nintendo GameCube.

Pada 14 dan 15 Januari 2006, Nintendo mengumumkan maklumat mengenai konsol ini untuk pasaran Jepun, Indonesia, Amerika Syarikat, Malaysia, Australia, Eropah, Korea Selatan, Cina, India, Pakistan, United Kingdom, Finland, Portugal, Perancis, Jerman, dan Itali.

Konsol ini dilancarkan pada 19 Januari 2006 in Amerika Utara ddan Amerika Selatan. Kemudian dilancarkan di Jepun pada 2 Januari 2006, di Australasia, Itali dan Switzerland pada 7 Januari 2006, 8 Januari di Eropah dan 9 Januari di Sepanyol.

Permainan konsol Nintendo itu mendapat sambutan menggalakkan apabila ia habis dijual sebaik diperkenalkan. Malah jumlah stok yang ditawarkan kepada peminat bagi permainan konsol Wii itu melebihi pesaingnya, Sony Playstation 3 (PS3) walaupun diperkenalkan dua hari lebih awal.

Nintendo menyasar untuk menarik minat pelbagai segmen pengguna termasuk mereka yang tidak berminat dengan permainan konsol.

Kelengkapan Wii didatangkan dengan sistem kawalan sensitif pergerakan apabila ia berkesan dalam udara sekeliling seperti menggunakannya sebagai raket tenis, kayu golf, senjata dan malah pedang yang bergantung kepada jenis permainannya.

Wii menjadi konsol yang termurah semasa dilancarkan jika dibandingkan dengan pesaingnya. Di Jepun Wii dijual dengan harga JP¥25,000, di Amerika Syarikat (US$249.99), Kanada (CAD$279.95), Australia (AUD$399.95) dan United Kingdom (GB£179).

## Pautan luar
* Tapak rasmi Wii 

## Rujukan
Terowong air Pahang-Selangor

**Terowong air Pahang-Selangor** merupakan terowong air yang menghubungkan Selangor dan Pahang.Kerja-kerja pembinaan fizikal terowong untuk projek penyaluran air dari Pahang ke Selangor dijangka bermula pada 1 Jun 2009 dan siap  2014.  Air mentah 1,890 juta liter sehari di salurkan dari Karak, Pahang ke Taman Perkasa, Hulu Langat, Selangor.Panjang terowong 44.6 km dan bernilai RM1.3 bilion.

Pembinaan projek itu melibatkan kerja-kerja pembinaan terowong penyaluran, Empangan Kelau, pembinaan muka sauk, stesen pam dan juga paip air.

Anggaran kos projek pembinaan dijangka sebanyak RM3.751 bilion di mana ia turut melibatkan kos pengambilan balik tanah dan penempatan semula Orang Asli di Sungai Temir. 

Projek tersebut dibiayai oleh Kerajaan Persekutuan melalui perjanjian pinjaman di antara Kerajaan Persekutuan dan Japan Bank For International Cooperation (JBIC) yang telah ditandatangani pada 31 Mac 2005. Anggaran kos berjumlah RM3.936 bilion dan sebahagian besar pembiayaan projek adalah melalui pinjaman Japan International Cooperation Agency (JICA) (75 %) dan selebihnya dibiayai geran Kerajaan Persekutuan (25 %).

## Majlis tandatangani kontrak
Majlis tandatangan diadakan di Kuala Lumpur.Pengarah Pasukan projek itu Datuk Ir Ismail Mat Noor menyatakan projek ini hasil usaha sama antara IJM Corp Bhd, UEM Builders Bhd dan Shimizu Corporation, Nishimatsu Construction Co Ltd. Turut hadir ialah Menteri Tenaga, Teknologi Hijau dan Air Datuk Peter Chin Fah Kui.

Kerja-kerja pembinaan tiga komponen lain bagi projek penyaluran air mentah iaitu Empangan Klau, Muka Sauk dan Stesen Pam Semantan serta Saluran Paip dijangka dimulakan pada Mac 2010.Projek itu diluluskan oleh Kerajaan Persekutuan bagi memenuhi keperluan bekalan air di Selangor, Wilayah Persekutuan Kuala Lumpur dan Putrajaya sehingga tahun 2025, dan dijangka siap sepenuhnya pada pertengahan tahun 2014.

## Hak Orang Asli
Orang Asli Sungai Temir, Lembah Klau, Raub ditempatkan semula di Projek Penempatan Semula Sungai Bilut yang lengkap dengan pelbagai kemudahan infrastruktur asas. Pada Oktober 2010, setiap keluarga akan menerima  sebuah rumah setingkat dengan keluasan 65.03 meter persegi dengan tiga bilik tidur dan satu bilik air, elaun bantuan sara hidup sebanyak RM683 sebulan selama 48 bulan dan bayaran pampasan nilai bangunan serta tanaman selain penyediaan kemudahan seperti bekalan air, elektrik, dewan orang ramai dan tadika. Pada 9 Oktober 2009, seramai 123 ketua isi rumah di kawasan perkampungan Orang Asli Sungai Temir - (110 setuju pindah, 13 enggan pindah).

## Tarif air
Selangor akan membayar kerajaan negeri Pahang sebanyak RM80 juta setahun. Rundingan tarif air di Selangor  dijangka selesai pada 30 Jun 2009.Perjanjian Jual-Beli Air Mentah Pahang Selangor menetapkan 10 sen bagi setiap meter padu.

## Lihat juga
* Projek Langat 2

## Rujukan
Spektrum elektromagnet

**Spektrum elektromagnet** () merupakan julat semua sinaran elektromagnet. Manakala "spektrum elektromagnet" sesuatu objek ialah julat frekuensi sinaran elektromagnet yang dipancarkan, dipantulkan atau disiarkan.

Gelombang elektrognetik ini boleh bergerak dalam ruang-ruang kosong termasuklah vakum. Dengan memasang sebuah antena yang sesuai pada litar elektrik, gelombang elektromagnetik boleh disebarkan secara berkesan dan juga boleh diterima pada kadar jarak tertentu. 

Melalui teknologi terkini, bit-bit data boleh dihantar melalui gelombang elektromagnetik melalui frekuensi yang digunakan. Semakin kecil lebar frekuensi yang digunakan maka proses pemindahan data dapat dilakukan dengan lebih berkesan.

Spektrum ini secara langsung berkaitan dengan:
* Panjang gelombang didarabkan dengan frekuensi ialah kelajuan cahaya: 300 Mm/s, iaitu 300 MmHz
* Tenaga dari foton adalah 4.1 feV per Hz, yaitu 4.1μeV/GHz
* Panjang gelombang didarabkan dengan tenaga per foton adalah 1.24 μeVm

## Julat
Gelombang elektromagnet dijelaskan melalui tiga ciri-ciri fizikal: frekuensi *f*, panjang gelombang λ, atau tenaga foton *E*. Frekuensi yang digunakan dalam astronomi berjulat daripada  (sinar gamma 1 GeV) kepada frekuensi plasma tempatan medium angakasa lepas terion (~1&nbsp;kHz). Pamjang gelombang berkadar songsang dengan frekuensinya, jadi sinar gama mempunyai panjang gelombang yang sangat pendek, dalam lingkungan sebahagian saiz atom, mankala panjang gelombang pada hujung berlawanan spektrum boleh menjadi sepanjang alam semesta. Tenaga Foton berkadar langsung dengan frekuensi gelombang. Oleh itu, foton sinar gama mempunyai tenaga yang paling tinggi (dalam satu billion elektronvolt), manakala foton sinar radio mempunyai tenaga yang sangat rendah (dalam satu femtoelektronvolt). Hubungan ini ditunjukkan oleh persamaan berikut: f = \frac{c}{\lambda}, \quad\text{or}\quad f = \frac{E}{h}, \quad\text{or}\quad E=\frac{hc}{\lambda}, iaitu:
* *c* =  ialah kelajuan cahaya dalam vakum
* *h* =  =  ialah pemalar planck.

 
### Jadual Spektrum

## Lihat Juga
• Frekuensi Radio

• Gelombang

• Sinaran pengion

## Rujukan
Litar pembezalayan Foster-Seeley

Dalam sistem telekomunikasi, ada bermacam-macam jenis litar yang digunakan untuk mengesan isyarat (pemodulatan frekuensi; *frequency modulation*, FM) dan pemodulatan fasa (*phase modulation*, PM). **Pembezalayan Foster-Seeley** (*Foster-Seeley discriminator*) merupakan salah satu daripadanya.

Isyarat FM dikenakan pada primer pengubah RF T1. Lilitan primer dan sekunder disalunkan pada frekuensi pembawa oleh C1 dan C2.Litar tertala selari pada primer T1 disambungkan pada pemungut litar penguat penghad Q1 yang membuang perubahan amplitud dalam isyarat FM.

Isyarat melintangi primer T1 akan melalui kapasitor C3 dan menjelma melintangi RFC.Voltan V3 yang menjelma melintangi RFC adalah sama dengan voltan melintangi T1 kerana C3 dan C5 adalah litar pintas pada frekuensi pembawa.

Litar sekunder T1 ialah sadap-tengah (*center taps*), oleh itu voltan V1 melintangi bahagian atas akan teranjak fasa keluar 180 darjah dengan voltan V2 melintangi bahagian bawah.

Voltan teraruh lilitan sekunder adalah teranjak fasa 90 darjah dengan voltan melintangi lilitan primer. Bila kedua-dua lilitan primer dan sekunder dalam keadaan salun, perhubungan fasa antara voltan primer dan sekunder adalah 90 darjah.

Ini bermaksud V1 dan V2 akan teranjak fasa 90 darjah dengan V3. Litar pembezalayan Foster-Seeley menggunakan dua litar pengesan diod yang sama seperti litar pengesan Pemodulatan Amplitud (*Amplitude Modulation*).

Litar pembezalayan ini amat sensitif kepada perubahan amplitud.Oleh itu isyarat FM mesti dilakukan ke litar pengehad (*limiter circuit*) untuk membuang sebarang perubahan amplitud yang ada.

Pada separuh kitar voltan primer, D1 beroperasi dan arus mengalir melalui R1 dan mengecas C4. Bagi  separuh kitar berikutnya, D2 beroperasi dan arus mengalir melalui R1 dan mengecas C5.

Voltan melintangi R1 iaitu Va dan melintangi R2 iaitu VB adalah sama kerana V1 dan V2 adalah sama. Oleh kerana kedua-dua voltan ini adalah sama tetapi berbeza polariti, titik A ke bumi adalah sifar. Pada titik tengah frekuensi pembawa dengan tiada pemodulatan, keluaran litar penyahmodulatan ini adalah sifar.
Bukit Roppongi

**Bukit Roppongi** (*Roppongi Hills*) merupakan bandar pintar terbesar di Tokyo, Jepun. Bandar ini merupakan bandar pintar dan moden yang dibuka pada tahun 2003. Di sini ia menempatkan pusat beli-belah yang menjual pelbagai barangan berjenama yang tidak boleh dimiliki di tempat lain, kehebatan reka bentuk bangunan di bandar itu, hasil kreativiti rakyat tempatan sememangnya cukup mengagumkan.

Selain pusat beli-belah Keyakizaka setinggi tujuh tingkat, termasuk tiga tingkat bawah tanah, bandar berkeluasan 11.6 hektar dan terletak di tengah-tengah kota kosmopolitan Tokyo itu turut menempatkan ibu pejabat Mori Building dikenali sebagai Menara Mori setinggi 54 tingkat.

Dibangunkan oleh syarikat pembangunan hartanah terkemuka tempatan bertaraf antarabangsa, Mori Building, di bandar moden itu juga dibangunkan empat bangunan kediaman dengan 837 unit yang berkonsep urban, Hotel Hyat Tokyo setinggi 21 tingkat, bangunan komersial Hollywood Beauty Plaza setinggi 12 tingkat dan bangunan ibu pejabat stesen televisyen TV Asahi setinggi lapan tingkat. Kira-kira 1,500 pekerja berkerja di kawasan itu, terutama dalam bidang teknologi maklumat (IT). Syarikat enjin pencarian Yahoo! turut membuka pejabat di situ.

Keyakizaka mempunyai 230 lot kedai berjenama antarabangsa seperti Louis Vuitton, Versace, Zara, dan Prada manakala di laluan pejalan kaki dipenuhi deretan kafe.

Pusat beli-belah itu mampu menarik seramai 200,000 pengunjung setiap hari yang sebahagian besarnya golongan pertengahan dan kaya.

Untuk mengimbangi pembangunan dan alam sekitar, pemaju menyediakan taman yang turut ditanam padi, yang terletak di aras bumbung Keyakizaka.

Bagi peminat seni, disediakan Mori Arts Center yang menganjurkan pameran kotemporari seperti seni rekaan pakaian, kejuruteraan dan seni media yang terletak di tingkat 54 di Menara Mori.

Dengan bayaran 1,500 yen (kira-kira RM50), pengunjung boleh memasuki Mori Arts Center, termasuk melihat pemandangan kota kosmopolitan Tokyo di dek peninjau di tingkat 53, yang terletak 250 meter dari aras laut.

Di Bukit Roppongi, United Buddy Bears turut dipamerkan pada tahun 2005 buat pertama kalinya di Jepun. Pameran ini dirasmikan oleh Presiden Republik Persekutuan Jerman, Horst Köhler, bersama-sama dengan Perdana Menteri Jepun, Junichiro Koizumi. Menurut Mori-Group, rakan kongsi projek ini di Tokyo, mereka mencatatkan lebih kurang 3 juta pengunjung sepanjang 6 minggu pameran.

## Rujukan
Sejarah batik di Indonesia

**Sejarah batik di Indonesia** berkaitan erat dengan perkembangan kerajaan Majapahit dan penyebaran ajaran Islam di Tanah Jawa. Dalam beberapa catatan, pengembangan batik banyak dilakukan pada masa-masa kerajaan Mataram, kemudian pada masa kerajaan Solo dan Yogyakarta.

Kesenian batik di Indonesia telah dikenal sejak zaman kerajaan Majapahit dan terus berkembang hingga kerajaan dan raja-raja berikutnya. Kesenian batik secara umum meluas di Indonesia dan secara khusus di pulau Jawa setelah akhir abad ke-XVIII atau awal abad ke-XIX.

Teknik batik sendiri telah diketahui lebih sedekad (millennium), kemungkinan berasal dari Mesir kuno atau Sumeria. Teknik batik meluas di beberapa negara di Afrika Barat seperti Nigeria, Cameroon dan Mali, atau di Asia, seperti India, Sri Lanka, Bangladesh, Iran, Thailand, Malaysia dan Indonesia.

Hingga awal abad ke-XX, batik yang dihasilkan semuanya adalah batik tulis. Batik cap baru dikenal setelah Perang Dunia Pertama berakhir atau sekitar tahun 1920.

Kesenian batik adalah kesenian gambar di atas kain untuk pakaian yang menjadi salah satu kebudayaan keluarga raja-raja Indonesia di zaman dulu. Awalnya aktiviti membuat batik hanya terbatas dalam keraton saja dan ia dihasilkan untuk pakaian di raja dan keluarga kerajaan serta para pembesar. Oleh kerana banyak dari pembesar tinggal di luar kraton, maka kesenian batik ini dibawa oleh mereka keluar dari keraton dan dihasilkan pula di tempatnya masing-masing.

Lama kelamaan kesenian batik ini ditiru oleh rakyat jelata dan selanjutnya meluas sehingga menjadi pekerjaan kaum wanita dalam rumah tangga mereka untuk mengisi waktu luang.

Antara bahan-bahan pewarna yang dipakai adalah terdiri dari tumbuh-tumbuhan asli Indonesia yang dibuat sendiri antara lain dari: pohon mengkudu, tinggi, soga, nila, dan bahan sodanya dibuat dari soda abu, serta garamnya dibuat dari tanah lumpur.
Walther PP

Siri pistol **Walther PP** termasuk Walther PP, PPK, dan PPK/S. Ia adalah pistol semi automatik tendangan belakang (*Blowback*) yang dihasilkan oleh Carl Walther GmbH Sportwaffen di Jerman atau di bawah lesen dari Walther di Perancis dan Amerika Syarikat. Pistol ini mempunyai ciri penukul terdedah, mekanisma picu aksi berkembar, kelopak peluru baris tunggal, dan laras kekal yang turut bertindak sebagai pemandu laras bagi spring melantun tunggal pistol. 

Walter PPK merupakan senjata Combat yang bagus dan dijual serendah $ 20 di Negara-negara Ketiga. Boleh memuatkan 6 butur peluru satu magazine. Terdapat senjata ini didalam bentuk BB guns atau senjata manik dan dijual di negara yang membenarkannya. Bentuknya yang kecil mudah untuk disimpan dan bagus untuk dimiliki kerana harganya yang murah dan mudah didapati. Amerika Syarikat adalah pengeluar utama PPK.

## Rujukan
PPK

**PPK** mungkin merujuk kepada :-

# Parti Perhimpunan Kebangsaan malaysia
# Persatuan Penulis Kelantan
# Walther PPK
Beretta

**Fabbrica d'Armi Pietro Beretta** merupakan pengilang senjata api utama Itali. Senjatanya digunakan secara meluas oleh orang awam, polis dan tentera seluruh dunia. Beretta adalah syarikat tertua di dunia, dan telah dimiliki oleh keluarga yang sama selama hampir 500 tahun. Syarikat Beretta ditubuhkan dalam sejarah semenajk 1526, apabila pembuat senjata Mastro Bartolomeo Beretta, dari Gardone Val Trompia (Brescia, Lombardy, Itali), menerima 296 ducat sebagai bayaran bagi 185 laras arquebus yang dijual kepada Arsenal Venetian. Kertas kerja bagi tempahan tersebut masih wujud dalam arkib syarikat.

Kini, syarikat tersebut dimiliki oleh Ugo Gussalli Beretta, keturunan langsung Bartolomeo, dan diusahaan bersama anak-anaknya Franco dan Pietro.

## Lihat juga
* Beretta M92F
Khalid Mohamad Jiwa

Dato’ Sri Haji **Khalid bin Mohamad Jiwa** (lahir 18 Februari 1959) ialah seorang usahawan Melayu di Malaysia. Dato' Sri Khalid adalah pengerusi syarikat kosmetik Malaysia, SimplySiti Sdn. Bhd dan pengasas Yayasan Nurjiwa. Dato’ Sri Khalid juga merupakan pengarah beberapa syarikat terkemuka di Malaysia. Beliau juga adalah suami kepada penyanyi terkemuka Malaysia, Dato' Sri Siti Nurhaliza.

## Kehidupan peribadi

Sebelum pernikahan bersama Dato’ Siti, beliau berkahwin dengan Tengku Zawyah binti Tengku Izham pada 24 Disember 1985 namun bercerai pada 12 Mac 2005. Mereka memiliki empat orang anak, Muhammad Anas Zawawi, Muhammad Adib, Muhammad Asyraf dan Muhammad Aazief. 

### Anak-anak

Muhammad Anas Zawawi adalah seorang ahli perniagaan yang disegani di Malaysia. Pada 30 November 2012, beliau telah bernikah dengan Nasha Alyssa yang merupakan anak kepada Dato’ Sri Hishamudin Tun Hussein.

Muhammad Adib dan Muhammad Asyraf merupakan ikon usahawan muda di Malaysia. Mereka dikenali kerana telah mencapai banyak kejayaan di usia yang muda. Adib adalah CEO Tune Music, yang merupakan anak syarikat Tune Group. Adib merupakan rakan kongsi Tan Sri Tony Fernandes & Dato Sri Kamarudin Meranun.

Asyraf pula adalah Presiden Generasi Bersatu Malaysia dan pengarah eksekutif SimplySiti.  Aazief pula masih belajar di Universiti.

## Lihat juga
* Siti Nurhaliza binti Tarudin

## Rujukan
Beretta 80

Siri **Beretta 80** (*Cheetah*) merupakan pistol separa-automatik kompak yang direka dan dikilang oleh Beretta Itali. Siri ini diperkenalkan pada 1976 dan termasuk model-model seperti .32 ACP (Model 81), .380 ACP (9 mm Short) (Model 84, 85 and 86) and .22 LR (Model 87).
Lelong Belanda

**Lelong Belanda** adalah sejenis lelongan yang menggabungkan lelongan tradisional dengan cabutan bertuah. Cara lelongan ini biasanya dijalankan di majlis amal ataupun majlis pengutipan dana untuk amal.

Dalam Lelong Belanda, pembida tidak membuat belian untuk barang yang dilelong. Sebaliknya pembida akan membeli tiket-tiket seperti tiket cabutan bertuah (raffle ticket) yang memberikan pembida peluang untuk memenangi barang yang dilelong. Pembia boleh memberli seberapa banyak tiket yang dikehendaki, dan membuat bidaan untuk seberapa banyak barang dengan cara meletakkan tiket mereka di dalam bekas di hadapan barang yang dilelong. 

Pembida boleh menambahkan peluang untuk menang dengan cara membeli lebih banyak tiket untuk sesuatu barang lelong. Tidak ada had untuk bilangan tiket yang boleh dibida oleh seseorang individu untuk sesuatu barang lelong, tetapi peluang menang bergantung kepada bilangan keseluruhan tiket yang dimasukkan ke dalam bida tadi oleh kesemua orang yang hadir. 

Dalam Bahasa Inggeris, lelongan cara ini dipanggil *Chinese Auction*, walaupun asal usul lelongan cara ini tidak dipastikan berasal dari negeri China. Kemungkinan besar istilah ini sebenarnya berasal dari ungkapan “chance auction,” yang diputarkan menjadi “Chinese Auction”. Asal usul istilah Lelong Belanda pula mungkin berasal daripada masyarakat Melayu yang melihat cara lelongan ini dilakukan di kalangan pegawai-pegawai Inggeris ataupun Belanda semasa zaman penjajahan.  

Lelongan Belanda makin popular di Internet. Lelong Belanda juga menjadi satu trend di kalangan beberapa syarikat untuk menjana bisnes mereka dengan mudah dan membawa untung besar dengan menggunakan media televisyen di mana penonton membuat bidaan menggunakan perkhidmatan mesej ringkas ataupun SMS di mana penonton akan dikenakan bayaran pada kadar premium untuk SMS (bidaan) yang dihantar.  

Dari segi hukum Islam,  cara lelongan ini pada hakikatnya mempunyai elemen “nasib” ataupun takdir dan dengan itu adalah salah dari segi hukum Islam.

## Pautan Luar

* Chinese Auction Fundraising
* Chinese Auctions
Festival Filem Asia Pasifik

**Festival Filem Asia Pasifik** (FFAP) diadakan setiap tahun berlangsung di Asia Pasifik. Festival ini bertujuan untuk mengangkat martabat serta menghargai karyawan filem di seluruh Asia Pasifik.

## Kategori
* Pelakon Pembantu Wanita Terbaik

## Festival Filem Asia Pasifik ke-51

Festival filem Asia Pasifik ke-51 berlangsung di Taipei, Taiwan mempertandingkan 39 filem cereka sebagai kesinambungan tradisi festival yang mengambil pendekatan setiakawan antara negara-negara Asia Pasifik dalam bidang perfileman.

Delegasi Malaysia yang diketuai olah Panshah mempertaruhkan filem Bilut arahan Badaruddin Azmi, Castello(Badaruddin Azmi), Gubra (Yasmin Ahmad), Persona Non Grata (Syed Azidi) dan Pontianak Harum Sundal Malam 2 (Shuhaimi Baba). 

### Juri

Juri festival kali ini terdiri daripada:

* Slamet Raharjo (Indonesia)
* Tan Sri Kamarul Ariffin (Malaysia)
* Hsing Lee (Taiwan)
* Kwok Shui (Hong Kong)
* Kamal Mosafay (Iran)
* Dr. Hee Moon Cho (Korea Selatan)
* Ching Sung (Taiwan)

### Filem bertanding

* Hong Kong - The Banquet, Perhaps Love 
* Indonesia - Love For Share, Heart, Gie, Belahan Jiwa 
* Iran - Cafe Setareh, Journey To Hidalu, Bright House, The Unwanted Woman dan Havana File
* Jepun - Free And Easy 17
* Korea Selatan - The Host, April Snow, Bravo My Life
* Malaysia - Gubra, Bilut, Pesona Non Grata, Pontianak Harum Sundal Malam 2, dan Castello
* Taiwan - The Shoe Fairy, The Heirloom,Blue Cha Cha
* Thailand - Art Of The Evil 2-Long Khong
* Vietnam - Living In Fear, Story of Poa

### Pemenang anugerah

* Anugerah Filem Terbaik - The Unwanted Woman
* Anugerah Pengarah Terbaik - Tahmineh Milani (The Unwanted Woman)
* Anugerah Pelakon Lelaki Terbaik - Lee Jae-eung (Bravo My Life)
* Anugerah Pelakon Wanita Terbaik - Son Ye-jin (April Snow) 
* ANugerah Pelakon Lelaki Pembantu Terbaik - Byun Hee-bong (The Host)
* Anugerah Pelakon Pembantu Wanita Terbaik - (Lu Yi-jing) Blue Cha Cha
* Anugerah Kesan Bunyi Terbaik - The Host
* Anugerah Suntingan Terbaik - The Host
* Anugerah Filem Pendek Terbaik - Atomic Punch
* Anugerah Pencapaian Seumur Hidup - Run Run Shaw yang mengasaskan syarikat filem terkenal Shaw Brothers pada tahun 1958 bersama adik beradiknya. Studio berkenaan mengeluarkan lebih 900 filem.

## Festival Filem Asia Pasifik ke-50

Festival Filem Asia Pasifik ke-50 diadakan di Kuala Lumpur, Malaysia.Kuala Lumpur berjaya meraih anugerah untuk Pelakon Terbaik (Tiara Jacquelina) dan muzik terbaik untuk filem Qaisy dan Laila.
Kromosom

**Kromosom** adalah satu molekul makro asid deoksiribonukleik atau DNA, dan merupakan 'unit' asas DNA dalam satu sel.

Komponen ini biasanya akan kelihatan di bawah mikroskop cahaya hanya sewaktu sesebuah sel sedang mengalami metafasa ketika pembahagiannya. Setiap kromosom akan disalin sekali dan salinannya dihubung pada kromosom asal melalui satu sentromera yang membentuk satu binaan berbentuk X. Binaan X inilah merupakan rupa kromosom yang dapat dikenalpasti serta dikaji.

Kromosom yang dijumpai dalam badan prokariot seperti organisma keluarga Bakteria dan Arkea bersifat tunggal dan bulat manakala kromosom eukariot pula wujud dalam bentuk yang disebutkan tadi. Kromosom eukariot juga disusun DNA-nya secara hampir teratur dan diikat pada protein struktur khas dipanggil histon yang akhirnya membentuk suatu bahan komposit yang diberi nama kromatin.

## Penemuan
Perkataan "kromosom" berasal daripada istilah Bahasa Yunani χρωμόσωμα *chromosoma* di mana χρωμό *chromo-* bermaksud "warna" dan σωμα *soma* bermaksud "badan" yang merujuk kepada penampakan mereka yang ketara apabila diwarnakan.

Binaan kromosom ini mula ditemukan antaranya oleh saintis-saintis Jerman; Matthias Jakob Schleiden, Rudolf Virchow dan Otto Bütschli; bermula dari tahun 1847.

## Bilangan kromosom dalam badan

### Dalam eukariot
Hidupan eukariot yang membiak secara aseksual mempunyai satu set kromosom yang sama di setiap bahagian sel badan. Hidupan yang membiak secara seksual pula mempunyai dua set kromosom yang diwarisi daripada kedua-dua induk sel.

### Dalam prokariot
Hidupan prokariot umumnya memiliki satu salinan kromosom utama namun kebanyakan sel boleh hidup dengan salinan yang lebih.

## Lihat juga
* Kromosom X
* Kromosom Y

## Rujukan
My (stesen radio)

**MY** (dahulu dikenali sebagai **My FM**, juga digayakan sebagai **MY**) merupakan stesen berbahasa Cina di Malaysia yang mula bersiaran pada 1 Ogos 1998. Ia adalah stesen radio ketiga yang berbahasa Cina di Malaysia, dan stesen radio swasta bahasa itu yang kedua, selepas Redi-FM (sekarang 988) memulakan siaran pada Disember tahun sebelumnya, setelah sebelum ini menjadi stesen radio tiga bahasa. Ia menggantikan TalkRadio yang muncul di gelombang FM Malaysia pada bulan September 1997 setelah sebelum ini menjadi salah satu saluran bunyi sahaja di Astro.

## Sejarah
### Latar belakang
MY terus mendominasi pasaran pendengar berbangsa Cina sebagai stesen radio berbangsa Cina nombor satu dengan dua juta pendengar setiap minggu pada 2013. Fokus stesen radio ini adalah untuk semua golongan umur, tetapi setelah Astro Radio memperkenalkan radio Melody FM (akhiran FM digugurkan mulai Januari 2018), ia telah bertukar kepada stesen radio untuk pendengar muda. MY kini merupakan salah satu daripada dua radio berbahasa Cina yang dimiliki oleh AMP Radio Networks, setelah Melody FM mula bersiaran pada Ogos 2012. Beberapa penyampai dari stesen radio MY juga berpindah ke radio yang baru ditubuhkan itu.

Dengan perubahan nama kepada **MY** pada Januari 2018 yang turut menyaksikan perubahan logo dan tumpuan kepada media digital, cogankata baru MY untuk tahun 2018 adalah *MY 好玩!* (*MY, lebih menyeronokkan!*)

### Pergantian nombor
Pada 1 Jun 1996, MY dapat boleh didengar melalui Astro di saluran 302.

Pada 1 November 1999, MY telah dinomborkan semula dari saluran 302 ke saluran 102.

Pada tanggal 1 Oktober 2007, MY akan diubah nombor memperkenalkan menjadi 3 digit iaitu 853.
## Penyampai
### Penyampai Harian

### Penyampai Hujung Minggu
*Der Ting

## Slot Siaran My FM
### Isnin - Jumaat

### Sabtu

### Ahad

## Frekuensi
### Radio

### Televisyen

## Rujukan

## Pautan luar
*Laman web MY FM
*Laman web AMP Radio
Sinar (stesen radio)

**Sinar** (sebelum tahun 2018, dikenali sebagai **Sinar FM**) ialah stesen radio Malaysia yang dimiliki dan dikendalikan oleh Astro Audio sejak 1 Mac 2004. Stesen ini menerapkan dengan memainkan muzik retro dari era 80-an dan 90-an, memainkan sedikit lagu-lagu di era 2000-an hingga kini (tempatan dan antarabangsa) serta merangkumi rancangan bual bicara terbaik dan topik kehidupan sebenar yang memberi inspirasi yang penuh dengan temu bual eksklusif sama ada selebriti mahupun tokoh terkenal.

Ia juga merupakan salah satu stesen radio kedua dengan jumlah pendengar terbanyak, sebanyak 3.5 juta pendengar sejak tahun 2013. Sinar  juga merupakan stesen radio bahasa Melayu dengan jumlah pendengar terbanyak diantara tahun 2010 dan 2011, bersama stesen saudaranya, ERA yang juga merupakan stesen radio nombor satu  di Malaysia.

Pada Januari 2015, sinar menukar logo buat kali pertama selepas lebih 10 tahun menggunakan logo asal. Cogankata stesen radio ini juga ditukarkan kepada **Menyinari Hidupmu**.

Golongan sasarannya adalah untuk pendengar yang lebih dewasa seperti radio Lite (Inggeris) dan MELODY (Cina) dan membawakan lagu-lagu Melayu.

## Penyampai Radio
### Penyampai Harian

### Penyampai Hujung Minggu
* Haiqal Hairuddin
* Wan Khairil Azwa
* Raihan Rahim
* Bobo
* Fakhiz
* Ady Kamal

### Bekas Penyampai Sinar
* David Low
* Subarma "Suby" Mokhtaruddin
* Rina
* Linda Onn
* Krill (Khairil Rashid)
* Feeya Iskandar (berpindah ke Suria)
* Najman Mohamed 
* Adi Fashla
* Rostam
* Hadamira Osman
* Syafa

## Slot Siaran SINAR
### Isnin - Jumaat

### Sabtu

### Ahad

## Slogan
* Cahaya Hidup Anda (2004-06)
* Muzik Retro Terbaik (2007-14, 2025-kini)
* Menyinari Hidupmu (Januari 2015-Disember 2024)

## Frekuensi
### Radio

### Televisyen

### Radio internet
Siarkan dalam talian di laman web dan Aplikasi SYOK
*Sinar Irama 70'
*Sinar Irama 80'
*Sinar i-Muzik
*Sinar Iramalaysia
*Sinar Jiwang
*Sinar Pop Yeh Yeh
*Sinar Rock Kapak
*Sinar Sinema

## Galeri

Logo Sinar FM.png|Logo Sinar FM (1 Januari 2015 - 31 Disember 2017)


## Rujukan

## Pautan luar
* Laman web rasmi
* Sinar FM Live streaming sinarFM
* Laman web AMP Radio
* 
* 
* 
* 
* Saluran SINAR di YouTube